《宿半塘寺》
宋代·赵与訔

夜宿半塘寺，惟闻塔上铃。
老僧行道影，童子颂经声。
竹密风犹劲，窗幽月愈明。
瓦炉香断处，一榻洒然清。

作者简介：赵与訔（一二一三～一二六五），字中父，居安吉州（今浙江湖州）。孟頫父。以荫补官，初调饶州司户参军，兼浙西提刑司干办，知萧山县。理宗淳祐八年（一二四八），通判临安府。十年，知嘉兴府。宝祐元年（一二五三），知平江府。景定五年（一二六四），以两浙运使兼知临安府（《咸淳临安志》卷四九）。咸淳元年卒，年五十三。事见《松雪斋集》卷八《先侍郎阡表》。